AksaraLLM/aksara-bahasa-daerah-v1 huggingface dataset:
]]

Aliaune Damala Bouga Time Bongo Puru Nacka Lu Lu Lu Badara Akon Thiam atawa Aliaune Daye Thiam leuwih dipikawanoh Akon () nyaéta saurang panyanyi Amérika Sarikat. Akon dumuk tapi cicing di Senegal, Afrika. Nalika umurna tujuh taun, Akon jeung kulawargana pindah ka Union City, New Jersey pikeun cicing di Amérika Sarikat.

Karir 
Ngaranna mimiti dipikawanoh taun 2004 sanggeus junun nagrilis single kahijina nu judulan Locked Up ti album Touble. Sedengkeun album kaduana, Konvicted bisa jadi salah sahiji nominator Grammy Award ti single Smack That. Akon boga label sorangan, nyaéta Konvict Muzik jeung Kon. Album Akon Konvicted, dirilis tanggal 12 Desember 2006. Salian ti lagu Smack That, nu mintonkeun rapper Eminem, lagu Konvicted ogé mintonkeun Snoop Dogg, Styles P, jeung T-Pain.

Akon mindeng duet jeung artis séjén, ayeuna manéhna geus kacatet konser leuwih ti 300 show sarta mibanda 45 lagu Billboard Hot 100. Sajaba ti éta, manéhna geus loba gawé bareng jeung artis kasohor saperti Michael Jackson, R. Kelly, Quincy Jones, Eminem jeung Whitney Houston.

Akon nyaéta artis solo kahiji anu meunang peringkat kahiji jeung kadua sakaligus dina chart Billboard Hot 100 saloba dua kali, sarta geus ngahasilkeun loba hits pikeun artis saperti Lady Gaga, Colby O'Donis jeung Leona Lewis. Lady Gaga jeung T-pain nyaéta dua artis sukses berkat Akon. Akon ogé geus ngarilis hiji lagu anu dijudulan Beautiful di mana manéhna nyanyi jeung Colby O'Donis sarta Kardinal Offishall dina album Freedom anu dirilis taun 2008 jeung lagu Right Now (Na Na Na) dina album anu sarua. Taun 2011 ieu, 13 Nopémber 2011 Akon bakal ngayakeun konserna di Indonésia, tema konserna nyaéta AKON Live in Concert 2011 tempatna di JIEXPO Kemayoran Jakarta,.

Diskografi 

1. 2004: Trouble, SRC/Universal.

2. 2006: Konvicted, Konvict Muzik/UpFront/SRC/Universal Motown.

3. 2008: Freedom, Konvict Muzik/Universal Motown.

Rujukan 

Panyanyi Amérika Sarikat
Ernest Hemingway lahir 21 Juli 1899 di Oak Park, Illionis, Amérika Serikat. Ngamimitian karirna minangka panulis dina surat kabar The Kansas City Star dina taun 1917. Mangsa Perang Dunya Kahiji jadi tanaga sukaréla nyupiran ambulan.  Nalika mancén tugas babarengan jeung satuan infanteri inyana ngalaman tatu tur dipulangkeun ka Amérika Serikat.  Dina taun 1921 Hemingway mukim di Paris.  Di dinya ngagabung jeung kelompok pangarang Amérika anu mukim di Paris mangsa harita, saperti Gertrude Stein, F. Scott Fitzgerald, Ezra Pound, jeung Ford Madox Ford.  Buku Hemingway nu munggaran Three Stories and Ten Poems, medal di Paris taun 1923.  Ieu buku dituturkeun ku buku kumpulan carita pondok anu judulna Our Time, medal taun 1925, sakaligus jadi tuturus kiprahna minangka pangarang Amérika.  Ku medalna The Sun Also Rises dina taun 1926, Hemingway lain baé ngagedurkeun sora 'lost generation' tapi ogé salaku pangarang kawentar dina jamanna.  Buku Hemingway anu pangpopulérna The Old Man and the Sea meunang panghargaan Pulitzer Prize dina taun 1953.  Dina taun 1954 inyana meunang panghargaan Nobel Prize in Literature.  Ngaliwatan karya-karyana, Hemingway kacida mangaruhan kana kamekaran wangun carpon jeung fiksi di Amérika Serikat tur dipunjung-puja ku masarakat Amérika tinimbang pangarang-pangarang lianna.  Dina tanggal 2 Juli 1961 Hemingway tiwas lantaran maéhan manéh di Ketchum, Idaho.

Papatah Hemingway keur Pangarang Ngora 
"Teu aya hiji pangarang nu diajar ngarang kasusastraan tina buku pelajaran.  Kuring teu kungsi kursus ngarang, kuring diajar ngarang sacara wajar tur hasil usaha sorangan.  Teu kungsi kuring suksés sacara kabeneran, kuring suksés lantaran usaha satékah polah tur junun.  Tulisan téh kudu mangrupa hasil tina gawé fakta anu dirungrum ku trésna asih, lamun teu kitu, éta lain tulisan.  Hal anu panghéséna dina diri pangarang nyaéta mertahankeun daya hirup jeung kasuburan daya hayalna.  Kuring moal asa-asa ngajejeléh, ngalawan unggal pangarang anu hasil gawéna satengah-satengah.  Pangarang anu hadé weruh kumaha carana ngumpulkeun bahan-bahan tina tumpukan-tumpukan informasi.  Kalolobaanana pangarang gagal lantaran samata-mata kakurangan sarat anu kudu aya dina diri pangarang sajati, heureut pisan tilikan arinyana, upama dibandingkeun jeung tingkat atikanana.  Buku-buku anu hadé téh anu basajan, langsung keuna kana mamaras, tur henteu inteléktualistis".

Rujukan 

Biografi
Sastrawan Amérika Sarikat
Nu babar taun 1899
Nu pupus taun 1961
Kartun dina mulana dipaké ku para pelukis salila mangsa Renaisans di Italia. Sarta sabenerna kartun masih dipaké ayeuna ku para seniman. Tapi anu dimaksud kartun nyaéta sketsa kahiji dina ukuran anu saéstuna ti hiji karya seni anu ngawengku hiji widang badag, kawas lukisan dinding, permadani hiasan dinding, atawa jandela kaca boga warna.

Carita-carita bergambar kahiji anu mecenghul dina mimiti taun 1900-an. Richard Outcault, seniman anu nyiptakeun "Buster Brown", medar carita ieu dina taun1902. Carita bergambar ieu populér ku kituna barudak di sakumna nagara hayang kawas Buster Brown.

Carita bergambar séjén ti carita-carita bergambar jaman mimiti nyaéta "Bringing Up Father". Carita bergambar ieu muncul dina taun 1912. Saprak waktu éta, carita bergambar éta geus ditarjamahkeun kana 27 basa, sarta dipedar di 71 nagara.

Sabot serat kabar sarta majalah mimitian ngagunakeun gambar-gambar pikeun ngécéskeun warta-warta sarta opini tajuk rencana pikeun méré hiburan, gambar-gambar ieu ogé disebut kartun. Dina mimiti abad ke-19 sarta mimiti abad ke-20, aya sawatara majalah anu husus memuat kartun-kartun. Sabot lolobana serat kabar sarta majalah di Amérika Sarikat mimitian ngasupkeun kartun-kartun minangka bagian tetep, majalah-majalah humor kaleungitan daya kenyangna sarta loba anu henteu muncul deui.

Kartun pulitik lolobana diwangun ti dua elemen: karikatur, anu marodikeun individu, sarta kiasan, anu nyiptakeun kaayaan atawa konteks di mana individu ditempatkeun. Karikatur minangka hiji disiplin kulon balik ka eksplorasi seni Leonardo da Vinci ngeunaan "tipe idéal deformitas" anu manéhna paké pikeun leuwih nyurtian konsép keindahan anu idéal. Dimaksudkan pikeun jadi ringan, satir, caricaturas maranéhanana, dina dasarna "kontra-seni".

Rujukan

Seni rupa
Hans Christian Ørsted lahir taun 1777, anak saurang apotéker Jeman, jeung naika keur leutik anjeunna jeung dulurna anu dirawat ku tatanggana, sawatara kolotna mah digawé nguruskeun usahana. TI tatanggana ieu pisan anjeunna meunang pangatikan. 

Oestred tuluy mancén gawé di apoték bapana jeung tuluy anjeunna jeung dua urang dulurna di universitas Kopenhagen. Hans diajar kimia, sawatara balad-baladna diajar hokum. Komo adina mah bisa meunang kalungguhan ngaliwatan pengadilan jeung ahirna jadi perdana mentri.  

Oestred meunang gelar Ph.D jeung tuluy diajar falsafah. Tapi pikeun néangan nafkah mah anjeunna digawé di hiji apoték sawatara nalika jadi dosén maro waktu mah can dibayar. Ieu hal téh nyababkeun pangajén tina béasiswa perjalanan tlu taun aun mawa anjeunna nguriling éropah jeung hal éta ngamungkinkeun anjeunna pikeun jadi lajuning laku dina kapentingan ilmiah. 

Nalika anjeunna balik deui ka Kopenhagen, Hans teu bisa meunang posisi profésor anu dipikahayangna minangka hasil tina gering pikiranana alatan pernyataan anu dijieunna dikritik ku para élmuwan kawentar. Untungna sababaraha kuliah popilér kungsi dibikeun dina rupa-rupa topic ilmiah pikeun ngabantuan ngangkat deui réputasina jeung anjeunna meunang kalungguhan minangka “profésor luar biasa”.

Lolobana makalah penting anjeunna dina widang fisika eusina di Poggendorff's Annalen, jeung ditulis ku anjeunna di Jerman atawa Perancis, duanana tulisan njeunna téh ditulis di fakultas anu sarua siga dina basana sorangan.

Sumber

élmuwan asal Jerman
Justin Randall Timberlake leuwih dipikawanoh Justin Timberlake () nyaéta penyanyi asal Amérika Sarikat.

Biografi 
Ngaranna mimiti dipikawanoh nalika jadi anggota boyband 'N Sync. Taun 2002, manéhna mimitian karir solo kalayan ngaluarkeun album Justified anu payu dijual ngaleuwihan tujuh juta kopi di sababaraha nagara. Taun 2004, Timberlake meunang penghargaan Grammy katégori Album Pangalusna jeung lagu Pangalusna, lagu Cry Me A River. Timberlake kungsi bobogohan jeung Britney Spears nepi ka taun 2002, tapi taun 2004 manéhna bobogohan jeung Cameron Diaz.

Karir 
Justin Timberlake ngaku yén berkarir di dua widang sakaligus lain hal anu gamapang. Manéhna nyebutkeun yén manéhna keur bajoang pikeun nyaimbangkeun antara musik jeung akting. Penyanyi sarta aktor The Social Network ieu hayang tetep bisa digawé di dua ieu. Justin Timberlake ayeuna kacatet geus maén dina opat welas film, salah sahijina film The Social Network.

Rujukan 

Aktor Amérika Sarikat
Panyanyi Amérika Sarikat
Observatorium Bosscha mangrupa tempat pikeun nempo béntang pangheubeulna di Indonésia.

Sejarah 
Observatorium Bosscha diadegkeun tanggal 1 Januari 1923 ku NISV (Nederlandsch-Indische Sterrenkundige Vereniging) atawa Perhimpunan Bintang Hindia Belanda dina mangsa jajahan baheula. Observatorium ieu mimitina miboga tujuan pikeun ngamajukeun Élmu Astronomi di Hindia Belanda (Indonésia).

Observatorium ieu didanaan ku Karel Albert Rudolf Bosscha salah saurang tuan taneuh di kebon téh Malabar, observatorium ieu ayana di wewengkon Lémbang, kira-kira 15 kilométer ti bagéan kalér Dayeuh Bandung, Jawa Barat. Legana kira-kira genep héktar, jangkungna kira-kira 1.300 méter. Tempat ieu dipaké pikeun ngimeutan béntang-béntang, planét-planét sarta barang-barang luar angkasa séjénna. Pangwangunan ieu observatorium kurang leuwih ngabutuhkeun waktu 5 taun, ti taun 1923-1928. Sanggeus perang dunia II bérés, diayakeun rénovasi gedé-gedéan di ieu patempatan sabab loba karuksakan. Tanggal 17 Oktober 1951, NISV nyerahkeun ieu laboratorium ka pamaréntah Indonésia. Saprak harita, Bosscha dijadikeun lembaga panalungtikan jeung pendidikan formal astronomi di Indonésia.

Fasilitas 
Observatorium pangalusna di Asia Tenggara ieu miboga lima teleskop gedé, nyaéta :

 Téléskop Refraktor Dobel Zeiss,
 Téléskop Schmidt Bima Sakti,
 Téléskop Refraktor Bamberg,
 Téléskop Cassegrain GOTO jeung
 Téléskop Refraktor Unitron.

Unggal téléskop ieu miboga fungsina masing-masing saluyu jeung kaperluanana. Tahun 2004, Observatorium Bosscha dijadikeun Benda Cagar Budaya ku pamaréntah. Kusabab éta, Observatorium Bosscha ieu aya dina panyalindungan UU No 2/1992 ngeunaan Benda Cagar Budaya. Taun 2008, pamaréntah netepkeun Observatorium Bosscha salaku Objek Vital Nasional.

Waktu Kunjungan 
Aya tilu jenis kunjungan anu disadiakeun ku Observatorium Bosscha, nyaéta:

1. Beurang, nyaéta pikeun nempo fasilitas observatorium, nempo sarta meunang pedaran ngeunaan téléskop jeung astronomi sacara umum.

2. Peuting, nyaéta pikeun nempo fasilitas observatorium, meunang pedaran ngeunaan astronomi, sarta bisa nempo barang-barang luar angkasa, lamun cuacana cerah.

3. Peuting sarta kunjungan husus, luyu jeung jadwal aktifitas panalungtikan di Bosscha (misal ngimeutan samagaha bulan, atawa komét).

Rujukan

Observatorium Boscha
Tempat Wisata di Jawa Barat
Tempat Bersejarah
Mike Dirnt anu ngaran aslina Michael Ryan Pritchard nyaéta bassis grup musik Green Day. Mike lahir di Kalifornia, Amerika tanggal 4 Méi 1972, Indungna Mike nyaéta pecandu Heroin. Mike pernah diadopsi ku Pasangan séjén nalika masih orok kénéh, tapi nalika umur Mike 7 taun, Kolot angkatna cerai. Mike hirup jeung Bapa angkatna, tapi teu lila dibalikkeun deui ka Indung aslina lantaran ayana konflik. Sabab hirup dina garis kamiskinan, Myla, adina nu awéwé kabur ti Imah nalika umurna karak 13 taun. Nalika Mike kelas 4 atawa 5, Indungna kaluar unggal peuting, isukna balik deui ka Imah téh geus mawa lalaki anu jadi Bapa téréna. Mike can kungsi panggih jeung éta lalaki, najan salila mangtaun-taun Mike tara ngarasa cocog jeung Bapana, tapi sabada Indungna indit teuing ka mana nalika Mike SMA, Mike jadi deukeut pisan ka Bapa téréna, tapi Bapa téréna ieu maot nalika Mike umr 17 taun. Éksprési kakeuheul Mike ka Indungna kungsi dikedalkeun ngaliwatan ieu kalimah:

Dirnt papanggih jeung Billie Joe Armstrong taun 1982 di Kantin Sakolana, sababaraha bulan saacan Bapana Billie maot alatan kanker, Mike jeung Billie ngabentuk grup musik Sweet Children taun 1987 anu terus diganti jadi Green Day. Mike biasana maké bass tipe G-3 anu rusak nalika konsér album Nimrod. Billie mangmeulikeun bass anyar 69 Fender Precision, Mike terus nanya ka pihak Fender pikeun mangnyieunkeun bass husus keur manéhna anu ahirna muncul P-Bass nu nepi ka ayeuna sok dipaké.

Référénsi 

Green Day
Gumelar taun 1972
Tre Cool anu ngaran aslina Frank Edwin Wright III nyaéta drummer ti grup musik Green Day. Tre Cool lahir di Frankfurt, Jerman tanggal 9 Désémber 1972. Bapana,pilot helikopter di Vietnam milih pikeun balik deui ka Amerika Serikat, Frank digedékeun di Kalifornia jeung 2 dulurna. Tatanggana Frank nyaéta Lawrence Livermore anu boga grup musik punk, The Lookouts!. Frank asup ka ieu grup musik teus meunang sebutan Tre Cool (Tre= tilu, anu dicokot ti kecap III dina ngaran aslina) anu nepi ka ayeuna ieu sebutan téh masih dipaké.

Sabada John Kiffmeyer kaluar ti grup musik Sweet Children, Billie Joe Armstrong, jeung Mike Dirnt ngarékrut Tre Cool pikeun jadi drummer, terus ngaran Sweet Children diganti jadi Green Day. Tre leuwih milih kaluar ti sakolana lantaran tuntutan profési. Bapana Tre ngadukung pisan kana naon anu dipilampah ku anakna, malah mah nalika tur di Yilu tempat anu béda, Bapana anu nguruskeun ngeunaan transportasina. Kieu koméntar Bapana ngeunaan Green Day:

Référénsi

Green Day
Gumelar 1972
Heinrich Rudolf Hertz (22 Fébruari 1857 – 1 Januari 1894) nyaéta saurang fisikawan Jerman anu manggihan pangiriman énérgi listrik tina dua titik tanpa kabel. Panimuanana anu paling mutakhir nyaéta electric charge jump.

Ngranna diabadikeun dina satuan frékuénsi hertz. Hertz (simbul: Hz) nyaéta unit satuan internasional pikeun frékuénsi. Kecap Hertz dipilih pikeun ngahargaan jasa Heinrich Rudolf Hertz kana kontribusina dina widang éléktromagnétisme. 1 Hertz ari dasarna mah hartina hiji gelombang per detik. Ieu unit téh bisa dipaké pikeun gnukur naon baé anu sipatna periodik. Contona: frékuénsi jam nyaéta 1 Hz.

Persamaan pikeun éléktromagnétisme anu dimekarkeun ku James Clerk Maxwell ti taun 1856 nepika 1873 nunjukkeun yén gelombang  éléktromagnétik téh disababkeun ku osilasi tina electic charge jeung propagate dina kecepatan cahaya. Maxwell ngira-ngira yén cahaya téh mangrupa gelombang éléktromagnétik jeung wangun lian tina radiasi anu boga panjang gelombang leuih pondok atawa leuwih lila. Hertz ditetepkeun pikeun nyiptakeun gelombang éléktromagnétik kalawan maké alat anu ngembangkeun pétélan osilasi. Dina taun 1888 anjeunna ngahasilkeun, ngadetéki, jeung ngidéntifikasi naon anu ku urang kiwari disebut gelombang radio. Herts ogé nilikan yén pakakasna bisa nyieun pétélan seuneu anu leuwih alus upama beunang ku radiasi ultraviolet, akibat tina fénoména anu disababkeun ku foton fotolistrik énérgik ngetok electron tina beungeut logam.

Sumber

Élmuwan asal Jerman
Hidéo Kojima () gumelar diSetagaya, Tokyo, Jepang, 24 Agustus 1963) nyaéta salah saurang perancang kaulinan vidéo anu gawé pikeun Konami, anu statusna sabagé Wakil présidén Konami Computer Entertainment Jepang. Anjeunna ayeuna jadi kepala studio di Kojima Productions.

Awal Hirup
Gumelar di Tokyo, Jepang taun 1963, Kojima ngabewarakeun yén dina awal hirupna anjeunna osok miboga urusan jeung nu ngarana maot.

Nalika anjeunna leutik kénéh, kaluarga Kojima pindah ka hiji kota leutik nu ngarana Shiraski. Tuluy, kaluargana pindah deui ka Kawanishi, Hyōgo di provinsi Kansai. Pangalaman cicing di imah sorangan tur diisolasi masih kénéh mangaruhan anjeunna nepi ka ayeuna, "Iraha waé kuring wisata tuluy mondok di hotel kuring langsung lalajo TV nalika kuring asup ka kamar."

Mimitina anjeunna hoyong jadi seniman atawa ilustrator, anjeunna osok kuciwa ku aturan-aturan masarakat Jepang anu osok manggihan kaamanan jeung pagawéan anu gajina alus. Anjeunna ogé kuciwa ku sabab pamanna ogé saurang seniman tapi kasusahan dina segi ekonomi. Ahirna anjeunna pindah kana nyieun film jeung babaturanna anu boga kamera 8mm.

Rujukan

Tingali ogé 

 Hideo Kojima IMDb
 Kojima Productions
 Hideo Kojima RAWG
 Hideo Kojima Mobygames

Desainer Video Game
Blangkon nyaéta tutup sirah anu dipaké ku kaum lalaki minangka bagian ti pakéan tradisional jawa. Blangkon sabenerna wangun praktis ti iket anu mangrupa tutup sirah anu dijieun tina batik.
Blangkon dina prinsipna dijieun ti lawon iket atawa udeng ngawangun pasagi opat bujur sangkar. Rubakna kira-kira 105 cm x 105 cm. Anu dipaké sabenerna ngan saparoh lawon hungkul.
Ukuran blangkon dicokot ti jarak antara gurat lintang ti ceuli katuhu sarta kénca ngaliwatan dahi anu luhur. Umumna miboga nomer 48 pangleutik sarta 59 pangbadagna.

Blangkon diwangun ti sawatara tipe nyaéta: Ngagunakeun mondholan, nyaéta tonjolan dina bagian tukang blangkon anu ngawangun kawas Ondé-ondeé. Blangkon ieu disebut minangka blangkon gaya Yogyakarta. Tonjolan ieu nandakeun modél buuk lalaki mangsa éta anu mindeng mengkeut buuk panjang maranéhanana di bagian tukang sirah, ku kituna bagian kasebut aya nu nonjol di bagian tukang blangkon. Lilitan buuk éta kudu pageuh sangkan henteu gampang ucul. Modél trepes, anu disebut gaya Surakarta. Gaya ieu mangrupa modifikasi ti gaya Yogyakarta anu mecenghul alatan lolobana lalaki ayeuna buukna pondok. Modél trepes ieu dijieun ku cara ngaput langsung mondholan dina bagian tukang blangkon. Sajaba ti suku Jawa (lolobana asalna ti propinsi Jawa Tengah, DIY, sarta Jawa Wétan), aya sawatara suku lain di Indonésia anu maké iket sirah anu jiga kalayan blangkon jawa nyaéta: suku Sunda (lolobana asalna ti propinsi Jawa Kulon sarta Banten), suku Madura, suku Bali, sarta séjén-séjén.

Rujukan 

Budaya Jawa
Pakéan adat Jawa
Tutup Sirah
Borondong

Nyaéta sangray jagong, gandrung jsté. anu lamun geus beukah dikalua maké gula saeutik atawa dicampuran kinca atawa peueut supaya engkéna ngahiji. Ngajual borondong biasana dibuleud-buleud atawa diemplé-emplé.
Borondong téh salah sahiji kadaharan tradisional ti tatar Sunda. Borondong kaasup kana jenis ‘’makanan ringan’’ atawa caneuteun. Bahan utama borondong téh béas ketan, ieu saluyu jeung kabudayaan sarta lingkungan alam kahirupan urang Sunda anu kacida deukeutna jeung paré. Pikeun nambahan aroma sangkan jadi seungit, sok maké danas atawa manggah kawéni, biasana dicampurkeun jeung gulana.  Rupa-rupa wangun borondong, aya nu buleud, aya nu gépéng.  Aya nu gedé ayanu leutik.  Nu gedé biasana baruleud, anu laleutik wangunna gépéng parasagi.

Aya dua jenis borondong nyaéta borondong garing jeung borondong entén.  Borondong garing dijieun tina paré ketan, disangray dijieun beledug jagong (pop corn) heula.  Sanggeus ngabeledug jagong, dipiceunan cangkangna (huut badagna) nepi ka bérésih.  Sanggeus bérésih dikincaan ku kinca gula beureum atawa kinca gula bodas. Borondong entén mah nyieun entén ketan heula, sanggeus kitu dibuleud-buleud, terus dibulen ku beledug jagong.

Anu nyieun borondong umumna industri rumah tangga. Umumna aya di daérah Bandung kidul, saperti di Kacamatan Ibun.

Dina taun 2004 borondong Ma Érah ngahontal préstasi meunang panghargaan Rékor MURI. Borondong panggedéna ngawangun replika Gedong Saté diluluguan ku organisasi pakumpulan juru masak di Bandung, Bandung Chef Association. 
Borondong sok aya dina upacara-upacara adat di padésan, disuguhkeun pikeun caneuteun.

Rujukan 

Kadaharan
Olahan jagong
Leupeut
Nyaéta kadaharan anu dijieun tina béas ceré atawa ketan di bungkus ku daun cau atawa daun kalapa (leupeut ketan), tungtung daunna ditilepkeun, bungkusna rada dibakutet ku tali awi, sok aya nu dikacangan, ngagodogna alusna maké cai apu.

Cara nyieunna: béas diisikan, diuyahan jeung diapuan, diadukkeun masing rata, dibungkus ku daun cau, dibeungkeut maké tali tina sapu paré, kadang-kadang sok disuukan, laju diseupan dikulub tepi ka asak.

Fungsi leupeut minangka gaganti sangu.

Kandungan gizina dina sahiji leupeut rata-rata: énérji 12,4 kkal; protéin 0,2 g; karbohidrat 2,7 g; kalsium 0,4 mg; jeung  fosfor  5,1 mg.

Leupeut béda jeung lontong, lantaran cara mungkusna jeung wangunna gé béda, padahal duanana ngagunakeun bahan pikeun mungkus anu sarua nyaéta daun cau.
Bahan anu dipasakna sarua nyaéta béas, kitu deui rasana gé sarua. Ku kituna désain kemasan ogé nangtukeun idéntitas kadaharan.

Leupeut Kuningan  mah kadaharan has hasil karancagéan ibu-ibu désa Bandorasa Kulon, Kacamatan  Cilimus, Kabupatén Kuningan.  Bahanna tina béas ketan, parud kalapa, suuk, jeung uyah. Bahan-bahan tadi diasupkeun kana anyaman wangun pasagi panjang anu dijieun tina janur atawa daun kalapa. Laju dikulub salila 3 jam tepi ka teuas.

Rujukan

Kadaharan
Déwasa nyaéta mangsa jelema dina ahir balég (lain barudak atawa rumaja deui), geus asak dina alat réproduksi sarta asak dina pamikiran, sawangan, jsb.

Fase Déwasa
Mangsa mimiti déwasa (éarly adulthood) mangrupa période kamekaran anu dimimitian dina ahir umur welasan taun atawa mimiti umur 20 taunan sarta anu lekasan dina umur 30 taunan. Ieu téh mangsa ngawangun kamandirian pribadi sarta ékonomi, mangsa kamekaran karir, mangsa milih pasangan, diajar hirup jeung hiji jalma sacara akrab, ngawangun kulawarga, sarta ngasuh barudak. Mangsa ieu téh mangrupa mangsa jalma komitmen kana diri pribadina sorangan pikeun hiji pagawéan sarta ngalakukeun hiji hubungan intim jeung nu séjén (nikah).
Mangsa pertengahan déwasa (middle adulthood) nyaéta période kamekaran anu dimimitian dina umur kira kira 35 nepi ka 45 taun sarta manteng nepi ka umur 60 taunan. Jelema nu di umur 40an biasana nyicingan dina puncak karirna. Ieu téh mangsa pikeun tanggung jawab pribadi sarta sosial kawas mantuan generasi saterusna jadi individu anu kompetén, sarta bisa kahontal dina urusan karirna.
Mangsa déwasa ahir (late adulthood) nyaéta période perkembangan anu dimimitian dina umur 60 taunan atawa 70 taunan nepi ka maot. Ieu téh mangsa nguranganana kakuatan sarta kaséhatan, nempo balik kahirupanana, pangsiun, sarta nyesuaikeun diri kalayan peran peran sosial anyar.

Rujukan

Biologi
Kamekaran Manusa
Bérak nyaéta hiji bahan anu dipaké pikeun ngarobah sipat fisik, kimia atawa biologi taneuh ku kituna jadi leuwih alus pikeun pertumbuhan pepelakan.
Kaasup dina pengertian ieu téh méré bahan kapur jeung maksud pikeun ngaronjatkeun ph taneuh anu masam, méré legin babarengan binih pepelakan kacang-kacangan sarta pemberian pembenahan taneuh (soil conditioner) pikeun ngabenerkeun sipat fisik taneuh. Kitu ogé pemberian uréa dina taneuh anu miskin baris ngaronjatkeun kadar N dina taneuh éta. Kabéh usaha éta dingaranan pamupukan. Ku kituna bahan kapur, legin, pembenah taneuh sarta uréa disebut bérak.

Dina pengertian anu husus, bérak nyaéta hiji bahan anu ngandung hiji atawa leuwih hara pepelakan. Kalayan pengertian ieu, ti kagiatan anu disebutkeun di luhur ngan uréa anu dianggap bérak alatan bahan kasebut anu ngandung hara pepelakan nyaéta nitrogén.

Bahan pikeun Bérak
sajaba ngandung hara pepelakan umumna ngandung bahan séjén, nyaéta: Zat nu mawa atawa karier (carrier). Double superfosfat (DS): zat nu mawana nyaéta CaSO4 sarta hara pepelakanana fosfor (P).

Macam-macam Bérak

Berdasarkeun sumber bahan: oraganik alami, Kimia atawa bérak buatan
Berdasarkeun bentuk fisik: onggokan, remahan, Butiran, kristal jeung cair
berdasarkeun kandunganna: tunggal, majemuk, jeung mikro hara (micronutrients)

Pungsi Bérak

Nyuburkeun taneuh
Bérak nutrisi pikeun taneuh
Ngahirupkeun deui jasad rénik nu aya dina taneuh
pupuk oraganik dirancang supaya taneuh aman pikeun lingkungan
Ngarangsang tanaman supaya tumbuh alus
Nyegah tanaman tina hama jeung panyakit
Naékeun mutu jeung produktivitas tanaman

Rujukan

Pertanian
Bérak
Samoa, resmina Nagara Indepénden Samoa, baheula katelah salaku Samoa Kulon jeung Samoa Jérman, mangrupa hiji nagara nu ngawengku bagian kulon ti Kapuloan Samoa dina Samudra Pasifik Kidul. Merdika ti Selandia Anyar dina 1962. Dua pulo utamana nyaéta Upolu jeung salah sahiji pulo panggedéna di Polinésia,  Savai'i. Ibu kotana, Apia, jeung Bandar Udara Internasional Faleolo aya dina pulo Upolu.

Samoa ngagabung ka Pasarikatan Bangsa-Bangsa ti 15 Désémber 1976. Sadaya kapuloan Samoa, kaasup Samoa Amérika, disebut Kapuloan Navigator ku panjajah Eropa saméméh abad ka-20 ku sabab kaahlian balayar urang Samoa.

Tempo ogé

Siklon Apia 1889
2009 Samoa Tsunami
Arkéologi di Samoa
Samoa, Kalifornia
SS Talune
Angkutan di Samoa
</div>

Réferénsi

Bacaan salajengna
Watson, RM, History of Samoa (Wellington, 1918)
Meleiséa, Malama. The Making of Modern Samoa: Traditional Authority and Colonial Administration in the Modern History of Western Samoa. (Suva, 1987) Institute of Pacific Studies, University of the South Pacific.
Schnee, Dr. Heinrich (former Deputy Governor of German Samoa and last Governor of German East Africa). 1926. German Colonization, Past and Future—The Truth about the German Colonies. London: George Allen & Unwin.
Eustis, Nelson. [1979] 1980. Aggie Grey of Samoa. Adelaide, South Australia: Hobby Investments. ISBN 0-9595609-0-4.

Tumbu kaluar

 Pamaréntah
 Pamaréntah Samoa
 Informasi umum
 
 
 
 Otoritas Pariwisata Samoa
 
 Nu séjén
 Samoaworld.com

 
Kapuloan di Samudra Pasifik
Samoa
Wewengkon nu maké basa Inggris
Nagara kapuloan
Démokrasi liberal
Anggota Pasamakmuran Bangsa-Bangsa
Nagara di Oséania
Polinésia
Républik
Nu ngadeg taun 1962
Anggota Pasarikatan Bangsa-Bangsa
Toléat nyaéta jenis waditra anu ditiup (Aerophon single reed), mangrupa salah sahiji waditra tradisional anu digali ti talari masarakat Pamanukan, Kabupatén Subang.

Sajarah
Toléat asalna ti kaulinan empét-empétan anu dipaénkeun ku barudak ngangon di daérah Pantura jeung basisir kalér Jawa Barat pikeun kalangenan. Kaulinan ieu dijieun tina jarami anu ditiup, ku kituna ngahasilkeun sora "mpét… mpét…." Empét-empétan saterusna dijieun tina catang daun gedang. Nepi ka ayeuna, waditra ieu teu acan miboga nada dasar. Saterusna, ieu waditra dijieun ngarupa siga suling. Nu ahirna, waditra ieu dijieun tina awi tamiang ku Mang Parman, ku lantaran bahanana dianggap leuwih alus sarta sorana anu dikaluarkeun leuwih tarik batan jenis awi séjénna. Anéhna deui awi tamiang ieu ngan aya di leuweung-leuweung di Kabupatén Sumedang, jeung sawatara wewengkon di Subang kidul (sok katelah daérah tonggoh, kayaning Tanjungsiang, Sagalahérang, jsté) sarta jarang kapanggih di pilemburan séjén.

Wangun
Sacara fisik toléat dijieun tina awi tamiang lantaran mibanda buku anu panjang, bisa nepi ka 2 méter. Salian ti éta, awi ieu ogé kawilang ipis, kandelna gé moal jauh ti 2 miliméter. Pikeun ngahasilkeun sora nu alus, sok dipaké ogé papagan tangkal berenuk salaku nu ngageterkeun hawa dina tungtung toléat anu ditiup, Awi berenuk ieu aya di loba di daérah Jawa Barat. Awi ieu dipilih ku lantaran gampang diserut sarta lembut ku kituna gampang ditata deui pikeun ngahasilkeun sora anu maksimal. Ku Mang Oboy (Asép Nurbudi), wangun toléat diréka-réka deui, di antarana aya anu wangunna méh siga séksofon, jeung sajabana.

Taun 1980-an, sanggeus dipikaweruh jeung digali ku pamaréntah, toléat ngembang sarta dijadikeun salah sahiji waditra tradisional has Subang.  Nalika taun 2000, toléat mimiti diwanohkeun ka umum, boh sacara lokal boh sacara regional. Sanajan wentukna jiga suling, tapi sora anu dihasilkeunna mah béda. Sora tarik jeung heuras anu dihasilkeun ku toléat ngagambarkeun karakteristik masarakat asal waditra ieu anu memang dipikawanoh heuras. Toléat  mibanda interval nada pentatonis nyaéta laras saléndro jeung laras anu séjénna ogé bisa.

Salian ti karakteristik sora, hal anu ngabédakeun antara toléat jeung suling nyaéta jumlah liang anu ngahasilkeun sora na. Toléat mibanda dalapan liang, nyaéta hiji liang di bagéan tukang sarta tujuh liang séjénna di bagian hareup, sedengkeun suling laras saléndro mibanda lima liang sarta suling laras pelog anu mibanda tujuh liang. Toléat kaasup waditra anu nepi ka ayeuna tacan aya waditra séjén anu ngarojongna, tapi Pa Asep ayeuna baris nyieun waditra séjén husus diadumaniskeun jeung toléat di antarana buyung, kolotok, jeung celempung

Rujukan

Seni Sunda
Waditra tiup
Lampu néon nyaéta lampu listrik nu bangunna saperti songsong gedé dieusi gas néon. Néon nyaéta jinis gas nu lamun kasundut ku kawat listrik ruhay sok milu hurung. Sok aya lampu néon diparalat purilit dibangun aksara nepi ka kabaca, nu kitu biasa pikeun réklameu.

Lolobana barang-barang anu bisa dijieun ruhay baris ruhay ngan lamun barang-barang éta panas. Contona, dina lampu-lampu pijar biasa, aya filamen anu kudu dipanaskeun nepi ka suhu anu luhur sangkan bisa ngahasilkeun cahya. Tapi ogé aya loba bahan anu bisa berpijar dina kelir-kelir béda tanpa jadi panas. Bahan-bahan éta ngaluarkeun cahya ieu sabot sinar-sinar ultraviolet anu henteu katempo murag di luhurna. Sinar-sinar anu henteu katempo ieu "ngahudangkeun" bahan-bahan éta, sarta kaluarna cahya anu dihasilkeun dingaranan "fluorescence" (pendaran).

Kecap "fluorescence" (pendaran) asalna ti ngaran mineral "fluorspar", anu bisa berpendar dina kelir-kelir béda. Sawatara bahan baris berpendar ngan lamun ngawangun gas, anu séjénna ngan lamun ngawangun cairan, sarta anu séjénna deui lamun ngawangun jadi padet. Bahan-bahan anu pang pentingna nyaéta bubuk-bubuk kristal padet anu dingaranan "fosfor".

Lumangsungna pendaran nu kahiji nyaéta sinar-sinar anu "ngahudangkeun" nu murag dina bahan berpendar kudu diserep ku bahan éta. Ayeuna sinar-sinar ieu sabenerna nyaéta hiji wangun-wangun énérgi. Jadi atom-atom nu tangtu di jero bahan-bahan éta narima sawaréh ti énérgi ieu sarta jadi "hudang". Dina waktu anu pohara singget dina kaayaan "hudang" ieu, atom-atom éta balik ka kaayaan alamiah, saperti mimiti. Salila prosés ieu, atom-atom éta ngaluarkeun énérgi tambahan anu geus diserep dina wangun cahya, dingaranan "pendaran".

Lampu-lampu pendar digawé sabot saab cai raksa diasupkeun kana hiji tabung kaca panjang. Saterusna arus listrik dialirkan kana tabung ieu. Ieu ngahasilkeun sinar-sinar ultraviolet. Dinding lampu bagian dilapisan ku "fosfor" sarta fosfor ieu nyerepan kabéh sinar ultraviolet. Fosfor jadi "hudang", sakumaha tadi dijelaskeun ku kituna bisa ngaluarkeun cahya.

Kalayan pendaran kira-kira opat kali cahya bodas bisa dihasilkeun minangka lampu-lampu pijar biasa. Lampu-lampu pendar tahan sapuluh kali leuwih lila ti lampu-lampu pijar biasa. Lampu-lampu éta ogé bisa dijieun dina sagala rupa wangun. Alatan kauntungan-kauntungan ieu, lampu pendar leuwih loba dipaké di imah-imah, sakola-sakola, toko-toko sarta pabrik-pabrik.
jancok bandung

Rujukan

Parabot
Pakakas
Cingcowong nyaéta salah sahiji Upacara ritual pikeun ménta hujan, ieu upacara  dipigawé dina waktu Usum Halodo panjang ± 3 bulan tardisi mimiti Cingcowong atawa uapacara ritual ieu dipercaya ku masarakat hususna Kacamatan Luragung saban datang halodo upacara ritual Cingcowong sok dilaksanakeun sangkan taneuh tatanén maranéhanana jauh ti gagal panén gancang datang hujan.
Pakakas anu dipaké pikeun uapacara nyaéta :
Hiji Tarajé.
hiji  samak .
Boneka Cingcowong anu dijieun ti batok kalapa anu dilukis jadi Putri geulis jeung awak dijieun tina Runtuyan awi anu dibéré Baju sarta sampur sarta dibéré kongkorong anu dijieun ti kembang melati.
Cingcowong ieu dicoo ku:
Saurang (pupuhu upacara ).
2 jelema nu nyekel sampur nalika digerakeun (gerakan jiga jaelangkung ).
 2 jelema pamaén/nu nakol buyung anu ditakol ku hihid sarta hiji jelemana deui maenkeun pakakas musik ceneng anu dijieun ti bahan kuningan pakakas nu ngarojong séjénna nyaéta: Mangrupa sasajén kawas menyan,kaca,sisir,ember.
Dina jaman baheula upacara ieu geus jadi talari sarta lamun salila 3 bulan hujan tacan turun mangka sok dipigawé upacara ménta hujan anu dingaranan cingcowong kira-kira umur seni cingcowong ieu ± 632 warsih.

Kamekaran Cingcowong
Pikeun ngamumulé seni cingcowong Dines Pariwisata sarta Kabudayaan Kabupatén Kuningan mecakan nyieun hiji ibing Cingcowong, ibing ieu mangrupa salah sahiji tarékah sangkan budaya ti karuhun teu leungit kitu waé.
Cingcowong henteu deui minangka seni ritual tapi geus dimekarkeun sarta diangkat jadi seni pintonan anu disaluyukeun kalayan tumuwuhna jaman nepi ka ayeuna seni ibing Cingcowong ngembang sarta mindeng dipidangkeun dina acara-acara kaperluan ngabagéakeun sémah Pamaréntah sarta acara hiburan séjénna.
Ritual ieu ogé dipirig jeung pakakas musik nu mangrupa bokor kuningan sarta buyung taneuh.
Bokor kuningan ditabeuh ngagunakeun kai, sedengkeun buyung taneuh ditabeuh kalayan kipas anyaman awi (hihid).
Kiwari, cingcowong henteu deui ngan dilaksanakeun jeung tujuan utama ménta hujan.
Tapi, ditempatkeun nangka lari kuna anu masih aya.

Rujukan

Kabudayaan jawa barat
Upacara adat
Batako, tras, téraso,téras nyaéta sabangsa semén tina taneuh, lamun dicampur apu terus dicaian sok jadi teuas.Batu bata nyaéta batuan anu dijieunna tina taneuh hideung atawa taneuh beureum. 
Bahan bakuna nyaéta taneuh liat pertanian anu diséwa ku pihak pangrajin batu bata atawa pengepul anu perjanjianana taneuh éta diséwa pikeun dicokot taneuhna. Tapi aya ogé pengepul anu miboga taneuh pertanian sorangan nepi ka teu kudu nyéwa ka jalma séjén.

Cara nyieun Batako
Anapon cara nyieun batako mimitina ngali taneuh, dituluykeun ku nyampurkeun éta taneuh anu ditambahan ku bahan baku séjénna anu satuluyna asup kana prosés nyitak, ngagaringkeun, ngaduruk jeung niiskeun batako.
Sangkan leuwih jéntré prosés nyieun batu basa bisa digambarkeun kawas ieu di handap:
1. Nataharkeun bahan maksudna aya atawa henteuna taneuh hideung atawa taneuh beureum nepi ka pikeun prosés satuluyna bisa dilakonan kalawan lancar. Teu sakabéh taneuh bisa dipaké, anu dipaké jadi bahan baku nyaéta taneuh anu miboga unsur nu alus, biasana taneuhna nyaéta taneuh anu karék bérés dipelakan paré atawa taneuh sawah.
2. Ngokolakeun bahan baku jeung bahan séjénna anu dipaké rupa-rupa luyu jeung pangalaman anu dipiboga ku masing-masing daérah, contona sekam jeung lebu. Bahan bakuna dicampur jeung bahan séjénna anu dibéré cai saeutik, sanggeus kitu disitak dina citakan anu dijieunna tina kai anu gedéna geus disaluyukeun tuluy digaringkeun di luar rohangan jeung dipoé.

Mangpaat Batako
Batu bata nyaéta bahan wangunan anu loba mangpaatna, nyaéta:
1. bahan pikeun ngamimitian ngagali taneuh, dituluykeun ku nyampurkeun pikeun nyieun bangunan.
2. bahan pikeun nyieun pot kembang. 
3. bahan pikeun nyieun endog asin.

Referensi

Bahan wangunan
Ban nyaéta karét beunang ngokolakeun di pabrik anu napel dina sakuriling gilinding, aya ban sapédah, ban mobil, ban délman, jeung réa-réa deui. Ban pikeun kandaraan mangrupa komponén anu pangpentingna ku sabab dina luhureun ban éta kandaraan bisa maju.Ban anu hadé miboga mangpaat pikeun nyieun rasa ngeunaheun nu maké mobil ogé kasalametanana. 
Lamun ban aya dina kaayaan anu kurang hadé dina nyumponan fungsina, bisa ngabalukarkeun goréng kana kasalametan panumpang jeung supir anu aya dina éta kandaraan. 
Kondisi ban anu aya dina kaayaan goréng ngabahayakeun ka pamaké kandaraan.  Misalna ban anu teu rata bisa ngabalukarkeun kandaraan jadi teu bisa diatur ku supir atawa lamun mobil bisa méngkol sorangan sanajan geus nincak erém. 
Ban anu miboga fungsi hadé patali jeung sistem kemudi ogé peredam kejutatawa shockbreaker. Lian ti jadi nu nahan ban dina as nyaéta ball joint jeung leher, sarta tekanan angin dina ban.

Rupa-Rupa Ban
Ban biasa dibagi jadi tilu rupa nyaéta:.
1. Ban pikeun jalan standard.
2. Ban pikeun jalan nu pinuh ku leutak.
3. Ban pikeun jalan lempeng.

Kode Ban
Dimensi ban biasana ditulis :.
205 / 55 /ZR16 .
Kateranganana nyaéta:.    	
205:Legana telapak ban (mm).
55:aspek ratio pikeun ukuran kandelna ban (%) tina legana telapak ban  .	
ZR:kode limit kecepatan.
16:diameter velg ( inch ).   	
Kode kecepatan:.
S<180 km/jam.
T<190 km/jam.
H<210 km/jam.
V<240 km/jam.
Z>240 km/jam.

Referensi

Otomotif
Bagéan mobil
Pancasila nyaéta lima perkara nu jadi dasar pamaréntah Républik Indonésia. Kecap Pancasila asalna tina basa sansekerta India (kasta brahmana). Tapi numutkeun  Muh.Yamin, dina basa sansekerta , miboga dua harti leksikal nyaéta  panca  nu hartina lima jeung syila vokal pondok I nu hartina batu sendi, alas, atawa dadasar. Syiila vokal i panjang anu hartina aturan tingkah polah anu hadé jeung penting.

Kekecapan éta dina basa Indonésia dihartikeun susila anu miboga hubungan jeung moralitas. Ku sabab kitu, sacara etimologi kecap pancasila anu dimaksud nyaéta istilah pancasyila anu vocal I na miboga makna batu anu miboga lima sendi atawa sacara harfiah nyaéta dadasar anu miboga lima unsur. Anapon istilah pancasyiila anu maké huruf Dewanagri I miboga makna lima aturan tingkah polah anu penting.

Kecap pancasila mimitina aya dina pabukon Budha India anu sumberna tina kitab Tri pitaka jeung Vinaya pitaka anu sakabéhna mangrupa ajaran moral pikeun ngahontal surga.Ajaran pancasila numutkeun Budha nyaéta mangrupa lima aturan atawa  five moral principles.

Ajén-inajén pancasila sacara intrinsik anu sifatna filosofis jeung dina kahirupan masarakat Indonésia pancasila mangrupa falsafah hirup urang Indonésia. Ajén jeung fungsi falsafah pancasila geus aya saméméh Indonésia merdika. Hal ieu dibuktikeun ku sajarah majapahit 1293. Harita hindu jeung budha hirup babarengan sacara damai dina wengkuan hiji karajaan.  Empu prapanca nulis kitab negara kertagama [1365] dina éta kitab kapanggih aya istilah pancasila.

Sila-sila Pancasila
1. Ketuhanan Yang Maha Esa.2. Kemanusiaan yang adil dan beradab.3. Persatuan Indonésia.4. Kerakyatan yang dipimpin oleh Hikmat kebijaksanaan dalam permusyawaratan perwakilan.5. Kéadilan sosial bagi seluruh rakyat Indonésia.

Globalisasi
Dina mangsa modéren kawas kiwari utamana dina beuki ngaronjatna téhnologi dina sagala widang, salahsahiji anu pang onjoyna  téhnologi perhubungan jeung télékomunikasi. Tangtuna baris méré  pangaruh kuat dina sagala widang kahirupan, naha dina widang spiritual anapon dina widang material. Ayana palsapah pancasila ieu mangrupa hiji bénténg dina ngajaga sagala rupa pangaruh goréng anu datangna tiluar, geusan nanjeurkeun nagara anu adil jeung makmur. Pancasila ogé mangrupa hiji dadasar kuat pikeun ngabendung sagala rupa pangaruh global, sangkan tumuwuh hiji bangsa anu mandiri, makmur dina widang spiritual kitu deui dina widang material.

Referensi

Tingali ogé 

 https://id.wikisource.org/wiki/Lahirnya_Pancasila

Landasan negara
Dasar negara
Beluk nyaéta tembang Sunda wangun pupuh maké lagu buhun sorana ditarikeun sarta dikelewengkeun patémbalan biasana lalaki.
Urang Sunda geus kasohor karukunanna lamun tatanggana aya nu orokan lilana noron 40 peuting waktuna ti bada Isa. Seni beluk dipidangkeun ku sababaraha jalma opat nepi ka salapan jalma anu dipingpin ku juru ilo minangka dalang anu macakeun sair, pada, anu aya dina naskah anu wangunna wawacan (carita anu ditulis dina wangun sajak dangding, biasana Pégon Arab Sunda sarta temana Islam.

Nada anu dipaké dina seni beluk biasana nada jangkung, ku sabab kitu merlukeun kaparigelan anu tangtu. Hal ieu anu nyababkeun seni beluk jarang katembong sabab euweuh penerusna. Aya ogé tembang anu dihaleuangkeun nyaéta saluyu jeung anu aya dina naskah saperti asmarandana, sinom,dangdanggula, jeung kinanti. Tiap pupuh miboga karakter anu husus. Kasenian beluk dipagelarkeun waktu peuting dina aya acara babar, parasan, atawa sundatan atawa kawin nu tempatna di ruang hareup, atawa tepas anu ku damar jeung teplok. Maké kaén sarung sarta sila pikeun reureuh. Ari nu bogaeun hajat nyuguhna kadaharan minangka miceun hanaang.

Upama nu ngadéngékeun geus mimiti tunduh, nu ngabeluk sok ngahaja méngparkeun padalisan anu ditembangkeunna sangkan salah. Misalna juru ilo macakeun padalisan "aya raja ngalalana", ditembangkeun jadi "aya raja teu dicalana". Tujuanna sangkan nu ngadéngekeun téh leungit tunduhna.

Sumber

Seni Sunda
Bunga Citra Lestari leuwih dipikawanoh BCL () nyaéta saurang panyanyi sarta aktris sinetron dina dunya hiburan Indonésia. Bunga Citra Lestari méakkeun mangsa SMP NA di Lhokseumawe Nanggroe Acéh Darussalam. Lagu hit-na anu dijudulan Sunny ogé ngeusian soundtrack pikeun film Cinta Pertama. Manéhna kungsi berduet kalayan PAS Band anu mangrupa karir mimiti manéhna di dunya musik. Sinetron anu kungsi dibintangan Bunga Citra Lestari di antarana ABG sarta Senandung Masa Puber. Bunga Citra Lestari ogé terjun di dunya musik, ngaawihna anu kungsi jadi hit nyaéta "Aku Tak Mau Sendiri". Lagu Cinta Pertama (Sunny) anu mangrupa soundtrack film Cinta Pertama nyieun ngaran Bunga Citra Lestari beuki populér. Lagu ciptaan Dewiq ieu nyieun impian Bunga jadi panyanyi kabiruyungan. Sanggeus album solo perdanana kajual 75 rébu kopi ngan dina waktu dua minggu. Bunga Citra Lestari beuki populér saprak mibanda hubungan deukeut jeung Ariel Peterpan saprak 2007. Tapi hubungan éta malahan méré akibat négatif ka karir BCL poé ka hareupnakeun. Dina taun 2010, terkuak perkara vidéo porno anu ngalibatkeun Ariel Peterpan sarta Bunga Citra Lestari. Hal ieu écés mangrupa batu sandungan pikeun BCL dina karirna.

Sinetron Bunga Citra Lestari
ABG
Senandung Masa Puber
Kalo Cinta Mengoda
Penjaga Hati
Rahasia Hati
Bayu Cinta Luna (BCL)

Iklan
 Pond's
 Tora Bika Susu Full Créam
 Honda Genuine Parts
 Olay Facial Foam
 réal Good
 Toyota Avanza
 Daihatsu Gran Max.

Penghargaan

 SCTV Music Awards 2006: Album Penyanyi Solo Ngetop
 Editor's Choice Award 2007: The Sensational Artist
 AMI Awards 2008: Nominasi Artis Solo Pop Wanita Terbaik (Aku Tak Mau Sendiri)
 AMI Awards 2008: Karya Produksi Kolaborasi Terbaik (duet dengan Ari Lasso)
 AMI Awards 2009: Nominasi Artis Solo Pop Wanita Terbaik (Tentang Kamu)
 Anugerah Planet Muzik (APM) 2009: Artis Wanita Terbaik
 Panasonic Gobel Awards 2010: Nominator Aktris Terfavorit
 AMI Awards 2010: Nominasi Artis Solo Pop Wanita Terbaik (Karena Kucinta Kau).

Album Studio
2006 Cinta Pertama
2008 Tentang Kamu
2013 The Best Of BCL.

Lagu Studio
2005 : Saat Kau Pergi
2006 : Cinta Pertama (Sunny)
2006 : Aku Tak Mau Sendiri
2007 : Ingkar
2007 : Mengapa Harus Terjadi
2007 : Aku Dan Dirimu (féat. Ari Lasso)
2008 : Tentang Kamu
2008 : Kecewa
2009 : Pernah Muda
2009 : Hanya Untukmu 
2009 : Karena Kucinta kau 
2010 : Tetaplah Dihatiku (féat. Christian Bautista) 
2011 : Wajahmu Ingatkan Aku 
2012 : HOT (ft. Intan Ayu) 
2012 : Cinta Sejati 
2012 : Jangan Salahkan Dia 
2013 : Legenda 
2013 : Jangan Gila.

Filmographi

 CINTA PERTAMA (2006)
 KANGEN (2007)
 ADA KAMU, AKU ADA (2008)
 SAUS KACANG (2008)
 HABIBIE & AINUN (2012).

Referensi 

Aktris Indonésia
Panyanyi Indonésia
Alumni SMA Negeri 70 Jakarta
Alumni Universitas Trisakti
Ada Band kawentar band anu sok gunta ganti anggota. Band nu mimitina ngaranna B to 90’s éta mimitina téh Dika (bas), Baim (vokal dan gitar), Herry (kibor), Iso Eddy (kibor), jeung Eel (drum). Nalika ngaranna masih B to 90’s Herry kaluar jeung ngabentuk Kin Band. Posisina digantikeun Krishna. Album kahiji jeung kadua mawakeun nagaran anyar nyaéta Ada Band. Tereh album ke-3, Ada Band teu kompak. Iso jeung Eel kaluar. Iso kaluar sabab teu bisa ngabagi waktu jeung kasibukan nu séjénna. Sedengkeun Eel sabab teu sapamikiran deui. Eel digantikeun Rama. Terus anu pangkawentarna nalika Ada Band ditinggalkeun panyanyina, Baim nu milihg solo karir. Ada Band terus mawa panyanyi anyar, Donnie Sibarani. Panyanyi anyar ieu alus malahan ngajadikeun beuki caang, Donnie leuwih dipikaresep ku awewe. Di album ka-8, Harmonius (2008) Ada Band ditinggalkeun ku Krishna. Tangtuna waé, ngan Dika anu terus aya ti mimiti jeung Ada Band.
Ada band tungtungna milih judul Héaven of Love minangka judul album anyarna. Pilihan ieu ditetepkeun sabab numutkeun anjeunna sawarga (héaven) téh panyampurnaan anu pangjangkungna tina hiji prosés kacintaan anu dipimilik.

Sumber

Grup musik
Kapuloan Solomon () mangrupa hiji nagara daulat di Oséania, wétaneun Papua Nugini, miboga ampir sarébu pulo. Ibu kotana, Honiara, aya dina pulo Guadalcanal. Nagara ieu mangrupa anggota Pasamakmuran Bangsa-Bangsa.

Kapuloan Solomon dipercaya geus didumukan ku urang Mélanésia ti rébuan taun baheula. Navigator Spanyol Alvaro de Mendaña mangrupa urang Eropa kahiji nu datang ka Kapuloan Solomon, dina 1568, jeung méré ngaran Islas Salomon. Britania Raya ngawangun hiji protékorat kana Kapuloan Solomon dina 1893.

Pamaréntahan sorangan dipiboga dina 1976 jeung kamerdékaan dua taun sanggeusna. Kapuloan Solomon mangrupa hiji monarki konstitusional kalawan Ratu Kapuloan Solomon, ayeuna Elizabeth II, salaku pupuhu nagara.

Propinsi 

Pikeun pamaréntahan lokal, nagara ieu dibagi kana 10 wewengkon administratif, nu mana salapan mangrupa propinsi nu diadministrasi ku majelis propinsi, jeung hiji deui nyaéta Honiara, diadministrasi ku Déwan Kota Honiara.
 Tengah
 Choiseul
 Guadalcanal
 Isabel
 Makira-Ulawa
 Malaita
 Rennell jeung Bellona
 Temotu
 Kulon
 Honiara

Tempo ogé 
Laguna Lau
Daptar nagara

Réferénsi 

 Alcohol and Drug Use in Honiara, Solomon Islands: A Cause for Concern
 Hadden, Robert Lee. 2007. "The Geology of Guadalcanal: a Selected Bibliography of the Geology, Natural History, and the History of Guadalcanal.   " Alexandria, Virginia: Topographic Engineering Center. 360 pages. Lists sources of information regarding the bodies of the US Marines of the Lt Col. Frank B. Goettge Reconnaissance patrol that was ambushed in August 1942.

Tumbu kalura 

 Pamaréntah
 Departemén Perdana Mentri jeung Kabinét 

 Informasi umum
 
 Solomon Islands ti UCB Libraries GovPubs
 
 
 

 
Nagara di Oséania
Kapuloan di Samudra Pasifik
Mélanésia
Nagara kapuloan
Daérah nu kabagi
Wewengkon nu maké basa Inggris
Monarki konstitusional
Anggota Pasamakmuran Bangsa-Bangsa
Nu ngadeg taun 1978
Anggota Pasarikatan Bangsa-Bangsa
David Archuleta jadi hiji tokoh anu pangkasohorna di tipi taun 2008, nalika tenor nya vokal jeung paroman ngora ngabantuan meunangkeun finis kadua American Idol.  Sok sanajan lahir di Miami, FL, manéhna méakeun keur leutikna di Utah, cicing jeung kolotna (Jeff, jazz terompet, jeung Lupe Maire, panyanyi salsa Honduras) jeung opat saudarana. Kainpirasi ku kinerja rekaman vidéo ti Les Miserables, Archuleta mimiti nyanyi dina yuswa genep taunjeung bakatna mantuan pertunjukan aman di kompetisi Bakat Utah, The Jenny Tampilkan Jones, jeung Star Search, di dinya manéhna jadi juara vokal SMP pada taun 2003.

David Archuleta miliuan pikeun American Idol usum katujuh dina taun 2007, meunangkeun pujian kahiji ti juri ku mawakeun lagu John Mayer "Menunggu di Dunia untuk Perubahan. Manéhna maju  ka semifinal jeung tetep ku nunjukeun sakabeh salila usum, méré kuat, pertunjukan nu pinuh ku gairah balada saperti "Another Day in Paradise" jeung John Lennon "Imagine." Dina yuswa 17 taun, Archuleta téh peserta nu pangorana, jeung meunang juara ka dua David Cook. "Crush," single kahiji ti self-titled album debut, debut di nomor dua nuluy ka usum panas, sementara album pinuh David Archuleta dina bulan Nopémber.

Album Archuleta nu emas leungit sababaraha bulan, jeung panyanyi nu méakkeun semester kahiji taun 2009 tur jeung McFly di Inggris jeung Demi Lovato di Amerika. Manéhna ogé manggih waktu pikeun gawé dina hiji album peré, natal, nu dirilis akhir taun itu. Nalika cunduk kana waktu geus waktuna pikeun ngaarekam paripolah anu bener. Nalika geus waktuna ngarekam tindak anu pas 2008 debut, Archuleta ngalebar soarana jeung ngageroan produsén saperti S * A * M & Sluggo, nu ngabantuan mingpin-mingpin tunggal segar "Sesuatu 'Bout Love. "Album nu ngabarenganna,  Sisi Lain Down, dirilis sabeberapa bulan ka hareup dina bulan Oktober 2010.

Galeri

Sumber

Panyanyi Amérika Sarikat